1. **Gondolatébresztő labdajáték:**

Mindenki feláll vagy egy nagy körbe, vagy a saját helyén. Kinek mi jut eszébe a vízről, miért fontos számunkra? A tanár mond egy dolgot, hogy neki mi jut eszébe gondolatébresztőként, majd a labdát tovább dobja egy tanulónak. Aki a labdát kapja, szintén elmondja, neki mi jutott eszébe a vízről. Aki már volt, az leülhet. A játékot addig játsszuk, amíg mindenki sorra nem került. Ügyeljünk arra, hogy ne legyen ismétlés, aki olyat mondd, ami a körben korábban már elhangzott, nem ül le, a labdát tovább dobja, de továbbra is a játékban marad. A végén összegezzük a válaszokat, hívjuk fel rá a figyelmet, hogy már az osztályon belül is rengeteg dolgot összegyűjtöttek, ami miatt fontos az emberek számára a víz a mindennapokban is.

**Szükséges eszközök:** könnyen elkapható kislabda, babzsáklabda

1. **Mi látható a képen.**

Alaposan figyeljétek meg a képeket, mi látható rajtuk és milyen problémát okoznak? Osszuk ki a gyerekeknek a képeket csoportonként, és hagyjuk őket pár percig gondolkodni, ötletelni egymás között, arról, hogy mit látnak.

A következő kérdések mentén dolgozzuk fel a képek tartalmát:

* Mi figyelhető meg a képen?
* Ez vajon jó vagy rossz?
* Mit okoz a vizeink számára?
* Mit lehet tenni ellene?

**Szükséges eszközök:** melléklet képeinyomtatva, laminálva.

1. **Mesehallgatás**

Olvassuk fel a gyerekeknek a mellékletben szereplő mesét. A mese alapján nézzük meg, milyen utat jár be egy esőcsepp!

A gyermekek a mesehallgatás után segítséggel találják ki, hogy az esőcseppek milyen különböző

Tavasz volt. A kert virágai ébredeztek éjszakai álmukból, szelíden bólintottak jó reggelt a világnak. Egy kék harangvirág szirmán apró harmatcsepp üldögélt, és szunyókált. Egészen kicsi harmatcsepp volt, Csilicseppnek szólította mindenki. Mikor magához tért, ijedten pislogott körbe:–Hol vagyok? Hová tűntek a testvéreim? Mi lesz velem? Egészen egyedül maradtam!–Gyere velem, kis harmatcsepp! –mosolygott rá a napsugár. –Nem vesztek el a testvéreid, várnak rád odafent. Máris elvezetlek hozzájuk. Csilicsepp érezte, hogy a napocska átöleli, és egyre magasabbra emeli. Magasabbra a háztetőknél, magasabbra a legnagyobb fa koronájánál, még annál is magasabbra, hol a madarak szállnak. Nem tartott sokáig az utazás, a napsugár hamarosan letette társai mellé.–De jó, hogy megérkeztél! –ölelték át a többiek, s mindannyian összekapaszkodva táncolni kezdtek. Újabb és újabb cseppek csatlakoztak hozzájuk, és ők is bekapcsolódtak a táncba. Odalent a földön, egy kisfiú csodálkozva szólt kishúgának:–Nézd, milyen szép bárányfelhő! Úgy néz ki, mint egy táncoló hajó! A cseppek egyre többen és többen lettek, egyre szűkösebb lett a hely. A táncolás lökdösődéssé alakult, mindannyian próbáltak helyet találni. A nagy igyekezetben aztán az egyik cseppecske lepottyant... A többiek ijedten néztek utána, de az vidáman kiáltott fel:–Juhé, repülök! Gyertek utánam, ez nagyon jó! A kis vízcseppek erre egymás után sorban leugrottak, s langyos, nyári esőként hullottak a földre. Ott volt közöttük a mi kis barátunk, Csilicsepp is. Boldogan kiabált, nevetett, nagyon tetszett neki a zuhanás. Az esőcseppek sorra földet értek. Volt, aki a virágokat locsolta meg, volt, aki a házakat vagy az embereket. Akadtak olyanok is, akik összegyűltek a földön, és pocsolyába tömörültek. Csilicsepp egy patakba pottyant, és nyomban úszni kezdett. A többi vízcseppel együtt csobogtak kerteken, erdőkön keresztül, míg egy folyóhoz érkeztek. Csatlakoztak a folyó vízcseppjeihez, s így megerősödve gyorsabban haladtak tovább. Nagy utat tettek meg. Falvakat, városokat, országokat hagytak maguk mögött, hogy aztán a legnagyobb vízhez, a tengerhez érkezzenek.–Úgy látszik, megérkeztünk, véget ért az utazás - sóhajtott Csilicsepp, de alig gondolta ezt végig, érezte, hogy egyre könnyebbé válik. A napocska ismét a magasba emelte, ahol társaival együtt újabb felhőt alkottak. Az utazás folytatódott, most már a levegőben. A felhőt fújta, sodorta a szél, hajtotta a szárazföld felé, hogy ott újra lehulljon eső vagy hó formájában.–Ugye te is találkoztál már Csilicseppel? Ő köszön rád, ha kinyitod a konyhában a vízcsapot, vagy beülsz este a kádba. Integet, ha a folyóparton sétálsz, ha a tóban fürdesz, vagy a tengert csodálod. Ő az, aki a kezedre hullik, ha kiállsz az esőbe vagy a sűrű hóesésbe. S ő az, aki egy tavaszi hajnalon egy kék harangvirág szirmán üldögél